AksaraLLM/aksara-bahasa-daerah-v1 huggingface dataset:
Keith Allen Haring (tanggal 4 Mèi taun 1958 – 16 February taun 1990) ya iku seniman saka Amérikah lan aktifis sosial sing kasil pakaryané merbawani kabudayan dalanan kutha New York City ing taun 1980an kanthi expressing konsép-konsép kalairan, kesripahan, seksualitas, lan perang. Kasil pakaryané Haring asringé politis banget lan panggambaran sing dhèwéké ungkapaké ing kayané uwis dadi barang sing dikenali banget minangka basa visual ing abad angka 20.

Early life and education

Keith Haring lair ing Reading, Pennsylvania, tanggal 4 May, taun 1958. Dhèwèké dianak-anakake ing Kutztown, Pennsylvania, déning ibune, Joan Haring, lan bapaké, Allen Haring. Bapaké iku insinyur lan kartunis amatir. Dhèwèké duwé adi telu, jenenge Kay, Karen and Kristen. Haring dadi kapincut marang seni awit isih cilik, nalika ngentèkaké wayah cilike karo bapaké gawé lukisan-lukisan kreatif. Pangaribawane dhèwèké sing wiwit dumadi kartun-kartun Walt Disney, Dr. Seuss, Charles Schulz, lan karakter-karakter the Looney Tunes ing acara televisi The Bugs Bunny Show. Dhèwèké sianu seni komersil saka taun 1976 tekan 1978 ing Pittsburgh's Ivy School of Professional Art, nanging kagol sinau seni. Dhèwèké mutusaké kaputusan kuwi mau amarga maca karyané Robert Henri sing judhulé The Art Spirit (1923) sing merbawani dhèwèké supaya nyungku senine dhèwèké dhéwé.

Haring duwé pakaryan dadi pangrumat ing Pittsburgh Center for the Arts lan bisa njlajahi karya-karya senine Jean Dubuffet, Jackson Pollock, lan Mark Tobey. Pangaribawane dhèwèké sing gedhé dhéwé kala semana ya iku karya retrospectife Pierre Alechinsky ing taun 1977 lan kuliyahe pandhe ukir jenenge Christo ing taun 1978. Karya-karyané Alechinsky, sing nyambung karo pakumpulan Expressionist internasional, jenenge CoBrA, ngewenehi Haring kapitayan kanggo gawé lukisan-lukisan bab gambar-gambar sing kaligrafis sing luwih gedhé. Christo manuhaké dhèwèké marang bisa orane nggabungake masarakat karo karya senine dhèwèké. Pagelaran tunggale Haring sing paling wigati kanggo karire ya iku ing Pittsburgh, ing Center for the Arts ing taun 1978.

Rujukan 

Lair 1958
Pati 1990
Artikel Wiki Mrebawani
William Denby "Bill" Hanna (14 Juli 1910 – 22 Maret 2001) juru animasi Amérika, sutradara, prodhuser, voice actor, lan juru gambar kartun, sing filem lan karakter tartun tipiné wis nglipur èwonan wong punjul 20 abad.

Sawisé kerja ing pakaryan sing anèh-anèh nalika wulan-wulan kawitaning dhèprèsi, Hanna nggabung ana studhio animasi ing Harman and Ising ing 1930. Nalika1930an, nalika makaryaning kartun kaya ta Captain and the Kids. Ing 1937, nalika makarya ing Metro-Goldwyn-Mayer (MGM), Hanna ketemu Joseph Barbera. Wong loro iki ngwiwiti kolaborasi sing asilé kapisanan paling dikenal yajeneng Tom and Jerry lan live action/animated hybrid filems. Ing 1957, wong loro iki ngedegaké Hanna-Barbera, sing dadi studio animasi tivi kang paling suksès ing bisnis iki, ngasilaké program kaya ta The Flintstones, The Huckleberry Hound Show, The Jetsons, Scooby-Doo, The Smurfs, lan Yogi Bear. Ing 1967, Hanna–Barbera didol menyang Taft Broadcasting sing regané $12 yuta, nanging Hanna lan Barbera isih dadi pimpinan ing kumpeni kuwi nganti 1991. Nalika kuwi, studio iki didol menyang Turner Broadcasting System, kang ditambahaké Time Warner ing 1996; sing Hanna lan Barbera netep ing kumpeni kuwi minangka penasihat.

Hanna lan Barbera éntuk pitu kanugrahan Academy Awards lan wolu kanugrahan Emmy Awards. Kartun-kartun kuwi wis dadi lambang kang wis budhayani, lan kartun-kartun iki wis metu ing médhia liyané kaya ta filem, buku, lan dolanan. Acara kartunéHanna–Barbera wis duwèni pamiarsa sadonya punjul 300 yuta wong ing rikala 1960-an, lan wis dipertal ing punjul 28 basa.

Lair 1910
Pati 2001
Komputasi iku kabèh kagiyatan sing duwé angkah, migunani, utawa gawé urutan matématis aliyas algoritma  nganggo komputer. Komputasi nyakup ngrancang, ngembangaké, lan gawé piranti kasar lan alus; ngolah, nata, lan ngatur rupa-rupa kabar; kanggo nglakoni panelitèn nganggo komputer; gawé sistem komputer tumindak pinter ; uga gawé lan nganggo média komunikasi uga panglipur. Komputasi nyakup tèknik komputer, tèknik piranti lunak, sistem informasi, ngèlmu komputer, lan informasi téknologi.

Cathetan
Sing Street iku filem musikal komédi-drama saka Irlandia sing diserat, diprodhuksi lan disutradarai déning John Carney. Distèr déning Lucy Boynton, Maria Doyle Kennedy, Jack Reynor, Kelly Thornton, lan Ferdia Walsh-Peelo, mula ceritané eneng bocah lanang sing nggawé band kanggo gawé kagum bocah wadon.

Filem iki digebyag ing Sundance Film Festival ing 24 January 2016. Sing Street dibabar ing Irlandia ing 17 March 2016, ing US tanggal 15 April, lan ing UK tanggal 20 May.

Dhédhikasi 
Ing panutuping judhul, filem iki didhédhikasiaké: "For brothers everywhere" (Kanggo kangmas-kangmas sak dunya ing ngendi waé).

Lagu latar 
Lagu latar ing filem iki digebyag déning Decca Records tanggal 18 Maret 2016. Ing ngisor iki kacepak lelagon ing filem:
 "Rock N Roll Is a Risk" (Dialogue) – Jack Reynor
 "Stay Clean" – Motörhead
 "The Riddle of the Model" – Sing Street
 "Rio" – Duran Duran
 "Up" – Sing Street
 "To Find You" – Sing Street
 "Town Called Malice" – The Jam
 "In Between Days" – The Cure
 "A Beautiful Sea" – Sing Street
 "Maneater" – Hall & Oates
 "Steppin' Out" – Joe Jackson
 "Drive It Like You Stole It" – Sing Street
 "Up" (Bedroom Mix) – Sing Street
 "Pop Muzik" – M
 "Girls" – Sing Street
 "Brown Shoes" – Sing Street
 "Go Now" – Adam Levine

Réferénsi 

Film Britania Raya
Filem abasa Inggris
Diego da Silva Costa (, Portuguese: [ˈdʒjeɡu dɐ ˈsiwvɐ ˈkɔstɐ]; lair ing Brasil, 7 Oktober 1988), iku juru main bal sing main dadi penyerang kanggo klub Chelsea lan tim nagara sepanyol. Costa diarani salah siji juru main bal berbakat kang gadhah kawasisan kanggo nyéthak gol lan luwes uga ulet njaga bal. 

Costa asliné wargi nagara Brasil nanging dadi wargi nagara Spanyol sawisé main 7 taun ing La Liga. Costa wis main pindho kanggo tim nasional Berasil, nanging ing 2013 dhèké milih ganti kewarganegaraan lan main kanggo tim nasional Spanyol. Ing Maret 2014 Costa main pisanan kanggo tim nasional Spanyol, uga kalebu tim utama Spanyol wonten FIFA World Cup 2014.

Statistik

Klub

Negara

Rujukan 

Lair 1988
Wong urip
Pamain Bèker Donya FIFA 2014
Pamain bal-balan èkspatriat ing Spanyol
Pamain bal-balan Spanyol
Pamain bal-balan Brasil
Emilio Estevez (lair 12 Mèi 1962) ya iku aktor saka Amérikah Sarékat.

Pranala njaba 

 

Aktor Amérika
Lair 1962
Wates antara Polen lan Ruslan iku wates modèren antara nagara Polen (utawa Polen) lan Ruslan (utawa Ruslan). Wujudé iku garis lurus antara Polen lan Oblast Kaliningrad. Dhawané ana 232 kilomèter lan dunungé iki ana wiwit pungkasané Perang Donya II, minangka salah sawijining kasil perang iku. Nanging sajeroning sajarah, wates antara Polen lan Ruslan luwih dawa. Ing taun 2004 wates iki dadi salah sawijining wates antara Uni Éropa lan Ruslan.

Wates Uni Éropa
The Beatles, alias White Album, iku album kesongo saka the Beatles, band rock saka Inggris, sing dibabar nalika 22 Novémber 1968. Album iki samaké nggur polosan putih ora ana gambar lan tulisané kejaba jenengé band kuwi dhéwé Iki disengaja bèn béda saka samaké album sadurungé Sgt. Pepper's Lonely Hearts Club Band, sing kétok ramé. Sanajan ora ana single sing dibabar saka album The Beatles ning Inggris lan Amèrikah, lagu "Hey Jude" lan "Revolution" saka rekaman kuwi dibabar dadi single nalika August 1968. Lagu-lagu ning album iki gayané warna-warna, saka British blues, ska, teka ana sing kentel banget ambèk gayané Chuck Berry lan Karlheinz Stockhausen.

Akèh-akèhé lagu sing ning album iki ditulis ning sasi Maret lan April 1968 pas kursus Transcendental Meditation ning Rishikesh, India. The Beatles balik ning Studio EMI sasi Mèi nggé ngerekam lagu-lagu kuwi kanti Oktober. Anggotané the Beatles pada bebantahan sedheng rekaman déning do duwé pamikiran dhéwé-dhéwé babagan kréatif produksiné, ngasi didelok para seksi sing pas kuwi ning studio. Kondisi kuwi dadi tambah semrawut amarga bojo anyaré Lennon, Yoko Ono, mèlu teko amben sesi rekaman. Bar bolak-balik ana masalah, nyakup prodhuser George Martin sing cuti ndadak lan teknisi Geoff Emerick sing metu, Ringo Starr ngumumké budhal saka band sasi Agustus. Masalah-masalah kuwi ora tuntas ngasi taun ngarepé, sing akhiré maraké the Beatles bubar tenan nalika April 1970.
Djawoto ya iku sawijiné tokoh pers Indonésia ingkang lair 10 Agustus 1906 ing Tuban, Jawa Timur, tilar dunya 24 Dhésèmber 1992 ing Amsterdam). Tiyangé uga sawijiné pangrêh praja utawa katurunan saka ningrat.

Nyambut gawé dadi guru 
Djawoto miwiti mèlu pawiyatan guru nalika lulus pawiyatan dhasar. Banjur lulus, jaler lairan saka Tuban iki uga dadi guru ing pawiyatanTaman Siswa duwene Ki Hadjar Dewantara, pawiyatan Pamong Putra, lan pawiyatan Tjahaja Kemadjuan ing Jakarta.

Ndherek makarya ing babagan Pulitik 
Djawoto nalika urip ing kutho Makassar taun 1927, tiyange dadi sekretaris saka Partai Sarekat Islam Indonesia (PSII) kang kabawah H.O.S. Tjokroaminoto. Nanging, tiyange pindhah marang Partai Nasional Indonesia (PNI) dhaerah wakil Makassar sabanjuré 3 taun ngurus PSII.

Miwiti makarya dadi jurnalis 
Djawoto iku sinau manéka rupa basa Belanda, basa Inggris dan sinau jurnalistik piyambak. Djawoto uga sinau piyambak bab jurnalistik kanthi bisa gawé buku "Jurnalistik dalam Praktik" isiné saka pangalaman jurnalistik tiyange dhéwé.

Djawata uga miwiti nulis lan dadi jurnalis nalika taun 1928. Nalika iku, Indonesia lagi diparani penjajah saka Jepang lan lagi panase perang donya kaping pindho.

Kaca pranala 
 Djawoto
 Biografi Djawoto
 Dokumentasi Djawoto

Lair 1906
Pati 1992
Sajarah Indonésia
Tokoh Jawa
Wartawan Indonésia
Artikel Wiki Mrebawani
Basilikah Santo Pétrus (basa Itali: Basilica di San Pietro) iku gréja gedhé ing Kutha Vatikan, in Roma, Italia. Gréja kuwi asring ingaran "gréja gedhé dhéwé ing Christendom". Ing tradhisi Katulik, Basilika Santo Pétrus dipracaya minangka pakuburané Simon Petrus, kang salah sijiné rolas rasuling Yesus. Santo Petrus dipracaya minangka Biskop kang kawitan ing Roma.

Sanajan Alkitab ora mratèlaké yèn rasul Petrus menyang Roma, Kristen Roman liyané kang urip ing abad angka 1 Masèhi nggawé cathetan ngenani dhèwèké.  Para Katulik pitaya yèn sawisé Petrus winunuh, layoné dipendhem ana sangisoré basilika kuwi. Sawijining makam tinemu ana sangisoré altar basilika mau, uga ana tugelan-tugelan balung, nanging durung bisa dipesthèkaké yèn kuwi bebalungané Pétrus.

Ing abad angka 4 Masèhi siji gréja diyasa kang diwiwiti ing 18 April 1506 lan rampung ing taun 1626. Akèh Paus kang dikuburaké ana ing kana. Sajanan akè wong kang nganggep yèn Santo Pétrus iku siji katedral, nanging kuwi dudu katedral amarga ora ana uskupé. Sang Paus iku minangka Uskuping Roma, masiya dhèwèké uga lumrahé nganggo Santo Pétrus minangka gréja mligi, nanging singgasana uskupé ana ing gréja kang béda, katedral Santo Yohanes Lateran. Gréja gedhé kang wigati kaya Santo Pétrus, lumrahé diarani basilika. Ana basilika kuna cacah papat ing Roma kang diwiwiti déning Kaisar Konstantin sawisé dhèwèké ndadékaké Kristen minangka agama resmi ing Praja Roma. Basiliangka basilika kuwi ya iku Basilika Santo Pétrus, Santo Yohanes Lateran, Santa Maria Maggiore lan Santo Paulus ing Sanjabané Témbok.

Cathetan

Rujukan 
 Hintzen-Bohlen, Brigitte and Sorges, Jurgen. Rome and the Vatican City, Konemann, ISBN 3-8290-3109-2
 Fletcher, Banister. A History of Architecture on the Comparative Method, first published 1896, current edition 2001, Elsevier Science & Technology ISBN 0-7506-2267-9
 Hartt, Frederick. A History of Italian Renaissance Art. Thames and Hudson (1970) ISBN 0-500-23136-2
 Lees-Milne, James. Saint Peter's, Hamish Hamilton (1967). ISBN
 Gardner, Helen. Art through the Ages, 5th edition, Harcourt, Brace and World, inc., ISBN 0-15-503752-8
 Goldscheider, Ludwig. Michelangelo, 1964, Phaidon, ISBN 0714-83296-0
 Pevsner, Nikolaus An Outline of European Architecture, Pelican, 1964, ISBN 978-0-14-020109-3
 Pinto, Pio V. The Pilgrim's Guide to Rome, Harper and Row, (1974), ISBN 0-06-013388-0

Artikel Wiki Mrebawani
Basilika Santo Pétrus
Kosovo iku sawijining nagara sing dudu bagéan saka Zona Euro apa manèh anggota Uni Éropah, nanging nganggo Euro minangka valutané. Kosovo mutusaké mèlu nganggo Euro wiwit surya 1 Januari 2002 nalika isih dadi provinsi Serbia.

Kosovo
Euro
Giotto di Bondone (udakara 1267–8 Januari 1337), kang lumrahé diapali minangka Giotto iku sawijining pelukis saka Italia lan arsitek saka Firenze . Dhèwèké dianggep kang paling pratama ing barisan para seniman gedhé ing Renaisans Italia.

Giovanni Villani, kang urip ana ing wektu bebarengan karo Giotto, nyerat yèn dhèwèké iku rajané para pelukis, kang bisa nggambaraké citra-citra kaya-kaya citra-citra kuwi urip. Villani mratèlaké, amarga dhèwèké banget pinteré, kutha Firenze wènèh bayaran marang dhèwèké.

Ing abad angka 16, biografer Giorgio Vasari mratèlaké yèn Giotto ngalihaké lukisan saka gagrag Bizantium kang lumrah digawé karo seniman liyané ing jamané dhèwèké, lan nguripaké seni lukisan kang agung kaya kang sabanjuré digawé karo para pelukis Renaisans kaya ta Leonardo da Vinci. Giotto bisa kaya mangkono amarga dhèwèké nggambar citra-citrané saka kauripan sunyata, lan ora njaplak saka gambar-gambar kuna kang uwis misuwur kaya kang ditindakaké seniman Bizantium kaya ta Cimabue lan Duccio.

Karyané Giotto kang paling agung ya iku dékorasiné Scrovegni Chapel ing Padua, kang dirampungake watara taun 1305. Yasané lumrahé diarani "Kapel Arena" amarga iku dumunung ana ing panggonané arena Roman Kuna. Séri lukisan fresko iki nyritakaké bab uripé Maria lan uripé Yesus. Lukisan kuwi dianggep salah sawijining mahakarya saka Renaisans kawitan.

Sanajan Vasari nyerat bab uripé Giotto, ora tau ana kang ngerti pira cacahé saka carita-carita kuwi kang bener kaya kasunyatané, amarga Vasari nyerat kuwi punjul 200 taun sawisé Giotto tinggal donya. Amung ana rong prakara kang diyakini bener. Ing taun 1334, Giotto dipilih déning rad commune Firenze saperlu nggawé pola rancangan menara loncèng ana sacedhaké Katedral Firenze kang rikala kuwi lagi diyasa. Giotto uga kang nglukis "Kapel Arena", nanging ora ana kang ngerti ana ing endi dhèwèké lair, sapa kang tau dadi guruné, kaya ngapa praupané, apa bener dhèwèké kang nglukis lukisan Fresko kang misuwur ana ing Asisi, utawa ana ing endi dhèwèké dikubur.

Rujukan 
 G.Previtali, Giotto e la sua bottega (1993)
 Giorgio Vasari, Le vite de più eccellenti pittori, scultori e architetti (1568)
 Giorgio Vasari, Lives of the Artists, trans. George Bull, Penguin Classics, (1965) ISBN 0-14-044164-6
 Sarel Eimerl, The World of Giotto, Time-Life Books, (1967), ISBN 0-900658-15-0

Cathetan suku 

Arsitèk Itali
Artikel Wiki Mrebawani
Transformers iku filem fiksi sains aksi saka Amèrikah taun 2007 dhedhasar sèri dolanan Transformers. Film digawé nggabungaké animasi komputer karo adegan langsung, filem iki disutradarani Michael Bay, lan Steven Spielberg dadi prodhuser èksekutif. Film iki dadi filem kapisan saka sèri filem adegan langsung Transformers. Film iki diparagani déning Shia LaBeouf minangka Sam Witwicky, mudha tumaruna kang kejiret ing perang antarané Autobot kang Héroik karo Decepticons, rong fraksi saka robot alien kang bisa nyamaraké dhèwèké kanthi ganti wujud dadi mesin kang digunakaké manungsa saben dino, mligi kendharaan. autobots péngén nganggo Allspark, ya iku objèk kang nggawé ras robot, Allspark dienggo ing upaya yasa manèh Cybertron lan mungkasi perang, nanging Decepticons péngin nguwasani Allspark kanggo nggawé séna kanthi mènèhi urip mesin kang ana ing bumi. Tyrese Gibson, Josh Duhamel, Anthony Anderson, Megan Fox, Rachael Taylor, John Turturro, lan Jon Voight uga paraga lanang kang dadi pengisi suara Peter Cullen lan Hugo Weaving minangka pengisi suara Optimus Prime lan Megatron.

Rujukan 

Filem 2007
Filem abasa Inggris
Artikel Wiki Mrebawani
Ironhide iku sawenèh jeneng karakter fiksi ing waralaba Transformers. Miturut saka panyipta jeneng-jeneng Transformers, Bob Budiansky, Ironhide iku dijenenngi sawisé sèri Tipi Ironside.

Transformers: Generasi 1 
Ironhide (Rhino ing Kanadha, Falco (meaning "hawk") ing Itali, Vasököl (Ironfist) ing Hungaria, Bronevik ing Ruslan) iku digambaraké minangka prajurit Autobot tuwa sing kuat lan prasasat sing wis misuwur ing palagan.

Panampa 
Ironhide iku dadi salah sijiné karakter Autobot favorit ing IGN.

Buku 
Ironhide tampil ing taun 1985 petualangan audio Megatron's Fight For Power, Autobots Fight Back lan Laserbeak's Fury déning John Grant, sing diterbitaké Ladybird Books.

Rujukan 

Artikel Wiki Mrebawani
Shockwave iku sawenèh jeneng karakter fiksi sing ana ing waralaba Transformers. bengkeleng wujudé, Dhèwèké racaké dibéda kaké karo mriyem laser sing ana ing tangané lan rai khas, sing ciri robot mripat siji. Dhèwèké uga digambaraké minangka karakter sing anyep, lan Decepticonsing gak duwé émosi. Amarga masalah karo mèrek dagang Hasbro sing saka jeneng Shockwave, sawenèh produk uga di pasaraké nganggo jeneng Shockblast utawa "Shockblast the Great".

Pangembangan 
Miturut juru anggit Bob Budiansky, karakter shockwave iku diinspirasi déning Spock sing saka sèri Star Trek .

Panampa 
Shockwave dipilih dadi urutan kapindho karakter Transformers sing njengkelaké ing komik déning Topless Robots. Wired Magazine wis tau nominasikaké shockwave dadi salah sijiné saka 12 karakter transformers sing goblok.

Rujukan 

Artikel Wiki Mrebawani
B. M. Diah utawa Burhanuddin Mohammad Diah ya iku sawijiné tokoh pers, sudagar, diplomat, lan uga tokoh satriya saka Indonésia. Burhanuddin iku lair ing kutha Banda Acèh, surya 7 April 1917 – lan tilar donya ing kutha Jakarta, 10 Juni 1996. Salah sawiji bisnis ingkang sumérep ya iku Kalawarta Merdeka misuwur ana ing pulo Sumatra.

Sajarah saka B. M. Diah 
B.M. Diah gadhah jeneng asli Burhanuddin. Bapakke Burhanuddin gadhah asma Mohammad Diah, asal tetenggeré saka kabupatèn Barus, Sumatera Utara. Bapakké uga makarya ana ing Kabupatèn Acèh Kulon, dadi pagawé pajeg lan uga pangalih wasa. Banjur Burhanuddin maringi tambahan asma Mohammad Diah ing jenengé piyambak.

Dhamel kalawarta Merdeka 
Burhanuddin miwiti akrab marang Herawati nalika taksih nyambut gawé ana ing Radio Hosokyoku. Heraawati iku ugas sawijiné pranata wicara saka radio mau ingkang sampun tilar saka pawiyatan jurnalistik lan sosiologi ing Amérikah Sarékat. Banjur surya 18 Agustus 1942 Burhanuddin kaliyan Herawati miwiti jejodhoan utawa rabi. 

Nalika surya 1 Oktober 1945 B.M. Diah uga dhamel Harian Merdeka. Burhanuddin  uga mimpin redhaksi, Joesoef Isak dadi wakil pimpinan redhaksi, dan Rosihan Anwar dadi redaktur.

Panghargyaan 
B. M. Diah uga olèh diparingi panghargyaan amarga kasil saka makaryane kanggo Indhonesia. Panghargiaan iku kaya ta:
 Bintang Mahaputra Utama saka Présidhèn Soeharto (nalika wanci 10 Mèi 1978)
 Piagam penghargiaan lan Medali Perjuangan Angkatan '45 dari Dewan Harian Nasional Angkatan '45 (nalika wanci 17 Agustus 1995)

Kaca pranala 
 BM Diah nalika diwarta seda  
 BM Diah: Jalan Panjang Seorang Wartawan - Suara Merdeka
 Biografi B. M. Diah kaliyan Joesoef Isak
 Pajuang pers B. M. Diah
 Yayasan beasiswa B. M. Diah
 Pambubaran Harian Merdeka 

Anggota DPR
Lair 1917
Pati 1996
Mantri Indonésia
Artikel Wiki Mrebawani
Divergent ya iku filem fiksi sains aksi saka Amèrikah taun 2014 kang di sutradharai déning Neil Burger, Adhedhasar saka novèl padha jenengé karo filem iki anggitané Veronica Roth. Film iki minangka filem kapisan saka sèri filem Divergent lan diprodhuksi déning Lucy Fisher, Pouya Shabazian, lan Douglas Wick, karo naskah filem iki digawé déning Evan Daugherty lan Vanessa Taylor. Film iki diparagani déning Shailene Woodley, Theo James, Ashley Judd, Jai Courtney, Ray Stevenson, Zoë Kravitz, Miles Teller, Tony Goldwyn, Ansel Elgort, Maggie Q lan Kate Winslet. Carita filem iki jupuk latar ing dystopian lan kutha Chicago sawisé kiamat ing ngendi wong kang dipérang dadi fraksi béda-béda dhedhasar manungsa sifaté. Beatrice Prior iku dièlingaké yèn dhèwèké iku Divergent lan  gara-gara iku ora bakal pas lumebu salah siji fraksi. Mengko dhèwèké bakal ngerti yèn ana rencana ala kang dilakokaké ing masarakat kang ketoké sampurna kanggo dhèwèké.

Rujukan 

Filem abasa Inggris
Artikel Wiki Mrebawani
Chlorpyrifos (jeneng saka IUPAC : O,O-diethyl O-3,5,6-trichloropyridin-2-yl phosphorothioate) ya iku insèktisida organophosphat, acarasida lan mitisida sing wujudé kristaline. Chlorpyrifos kawanuhaké ing taun 1965 déning Kumpeni Dow Chemical lan uga kawentar kanthi akèh jeneng dagang, kalebu jeneng Dursban lan Lorsban. Chlorpyrifos iku mengaruhi sistem saraf insecta kanthi inhibisi acetylcholinesterase.

Chlorpyrifos iku rada beracun kanngo manungsa , lan nalika manungsa kena paparan Chlorpyrifos bakal nggangu sistem saraf, gangguan tuwuhing awak lan gangguan sistem imun. Kena paparan nalika meteng bisa manggoki tuwuhing pikiran anak, lan akèh-akèhé kanggo omah dicekal ing taun 2001 ing Amèrikah. Ing agriukultur, Chlorpyrifos iki dadi "salah sijiné insèktisida organophosphat sing paling akèh dienggo" ana ing Amèrikah, miturut United States Environmental Protection Agency (EPA), sadurungé ana aturan sing ora ngintuki kanggo omah,Chlorpyrifos dadi salah sijiné insektisida sing paling akèh dienggo.

Rujukan 

Artikel Wiki Mrebawani
Mitos Gua iku salahsijiné kutipan kang paling kewentar teko kabèh seratané Plato kang onok ndhik Republik. Ndèk njeroné Plato nyeritokné pikirané bab kondisiné manungsa, lan mligi pandangané bab kawruh manungsa kang onok kaitané karo kanyatan kang dhapuré simbolik.

Ceritané ya iku ndhik bayangané awakedhéwé onok sakelompok uwong kang ditawan ndhik njeroné guwa. Sikilé diranté uga tangan lan sirah. Sakdawané umuré mung ndelok témbok guwa. Ana déné onok api unggun ndék mburiné tawanan iku lan nyebabné onok bayangan ndhik ngarepé tawanan wektu onok uwong lan kéwan kang lewat ndhik andingé api unggun iku. Bayangan-bayang iku kang dianggep manungsa guwa kanyatan kang sakbeneré nangin iku dudu kanyatané.

Cathetan suku

Filsafat
Artikel Wiki Mrebawani
Pènget. Artikel iki béda karo Islam ing Éropa

Islam Éropa utawa Euro-Islam iku sawijining madahab hipotétis anyar, kang dipercayani sawatara wong samesthiné muncul ing Éropa. Islam jinis anyar iki nggabungaké kawajiban lan prinsip-prinsip dhasar Islam karo kabudayan modèren Éropa, kalebu norma-norma pasca-Papadhangan lan tradhisi kaya ta hak-hak dhasar manungsa, pangadegan hukum, démokrasi lan ora ana prabédan jinis kelamin.

Islam ing Éropa kanthi historis 

Tradhisi Islami ing Éropa mligi bisa tinemu ing manten-manten tlatah Kakaisaran Ottoman, kaya ta ing Balkan, Kriméa lan Kaukasus saha Tatarstan ing Ruslan. Tanjung Ibéria lan Pulo Sisilia uga ndarbèni anané kang ndunungi Muslim, nanging banjur direbut bali déning Kakristenan ing taun 1492.

Albania
 Artikel utama: Islam ing Albania
Ing taun 1923, Konggrès Muslim  Albania nganakaké pasamuan ing Tirana lan mutusaké pedhot saka Kalifat Ottoman. Banjur umat Albania nggawé wujud sembahyang kang béda. Manawa sembahyang carané padha ngadeg lan ora salat. Kajaba iku poligami dijabel lan panrapan wajib nganggo hijab ing dayoh umum.

 Polen Artikel utama: Islam ing Polen

Sajarah agama Islam ing Polen lawasé wis punjul 600 taun wiwit abad kaping 14. Nalika iku lumrahé wong-wong Muslim iku wong-wong Tatar kang manggon ing tlatah Pasamakmuran Polen-Litowen kang jembar kamangka tetep nguri-uri budaya lan kaparcayan agamané. Ing abad kaping 19, wong-wong Polen pribumi uga akèh kang lumebu Islam. Bab iki amarga kena pangaruhing Karaton Ottoman Turki. Conto kang paling misuwur iku Józef Bem kang wusanané dadi jèndral ing Aleppo, Suriah lan séda ing taun 1850.

Banjur wiwit taun 1970-an, akèh migran kang manggon ing Polen saka nagara-nagara Islam. Cacahé saiki wong Muslim kira-kira 31.000 jiwa ing Nagara kang mayoritasé panganut agama Katulik ika. Sanadyan mangkono, agama Islam sajarahé uga wis suwé kaya agama-agama minoritas liyané ing Polen kaya ta agama Yahudi lan Katulik Ortodoks.

Réferènsi

Pranala njaba 
The Euroislam Project 
European Muslim network
Islam: The Challenges Of European Integration And Muslim Identity, Radio Free Europe
Islam à la française? MSNBC Article
Muslims in Germany: Vanguards of "Euro-Islam"?

Islam
Éropa
Ahool ya iku kéwan sejenis kriptip mabur utawa lawa.

Pratéla

Kéwan iki duwé wangun kaya déné bocah sing umur setahun. Uga duwé sirah sing wujudé kaya lawa gedhi sing dawané kira-kira nganti 3 mèter.  Déné awaké dikebaki wulu sing rupané klawu. Kéwan iki diwartakaké sepisanan diweruhi ana ing tlatah Gunung Salak. Nanging amarga panggonané durung bisa dibuktèkaké kanti cara ilmiah, mula banjur akèh sing nganggep yèn kéwan iki mung ana ing mitos waé.

Rujukan 

Artikel Wiki Mrebawani
Coraline iku filem animasi stop-motion lan 3D Amerikah taun 2009 ajénre fantasi, horor, lan peteng. Filek iki dhedhasar novèl Neil Gaiman taun 2002 kang nunggal jeneng. Filem iki digawé Laika lan disebar Focus Features. Filem iki nggambaraké bocah wédok kang seneng mblayang nemu sana sampurna ing mburi lawang wadi sajrenoning omah. Coraline klilab yèn sana salinan mau ngamot wadi bleret lan wengis. Dianggit lan disutradarani Henry Selick, filem iki digawé kanthi palilah lan ékaprayané Gaiman.

Coraline dibabar kanggo umum ing biyoskup Amerikah nalika 6 Fèbruari 2009. Sadurungé, filem iki wis digebyagaké ing Portland International Film Festival, lan éntuk panampa kritik. Filem iki ngéntukaké pikoléhan $16.85 yuta sajeroné wiwitan akir pekan lan dadi filem laris grad angka 3.

Rujukan 

Filem 2019
Filem abasa Inggris
Artikel Wiki Mrebawani
Pondok Pesantren Al-Hikmah 02 ana ing désa Benda, Kacamatan Sirampog, Kabupatèn Brebes, ana ing Jawa Tengah. Pondok Al-Hikmah 02 ing kala sadurungé taksih satunggal yayasan kaliyan Pondok Pesantren Al-Hikmah 01, Nanging banjur diudhari. Pondok Pesantren Al-Hikmah 02, duwé Kyai kang kasohor asmane KH. Masruri Abdul Mughni, kang sampun sedo ing tanah Madinah. Yayasan Pondok Pesantren Al-Hikmah 02 gadah kathah sekolahan, pira-pira sekolahan iku kapérang ing pira-pira tataran lan jurusan. sekolahan-sekolahan kan ana ing Yayasan Al-Hikmah 02 ya iku, MA Al-Hikmah 02, SMA Al-Hikmah 02, SMK Wicaksana (Farmasi Al-Hikmah 02), SMP Al-Hikmah 02, MTS Al-Hikmah 02, MMA Al-Hikmah 02, Akademi Keperawaan Al-Hikmah 02, STAIA Al-Hikmah 02.

Pranala njawi 
 Majelis Pengasuh Pon.Pes Al-Hikmah 02
 MA Al-Hikmah 02

Pawiyatan luhur Islam
Artikel Wiki Mrebawani

en:Pesantren
Arcee iku sawenèh jeneng karakter fiksi sing ana ing waralaba Transformers. dhèwèké iku karakter Autobot wédok, racaké diwènèhi warna biru utawa jambon.  Arcee dadi Autobot wédok sing paling misuwur, Dhèwèké digawé duwèni luwih akèh adiraga lan duwé wujud sing luwih akèh katimbang Transformers wédok liyané. Asliné Arcee iku ganti wujud dadi mobil, nanging, wujud sawisé iku ganti dadi sepédha motor. Karakter pikolèh kamisuwuran sawisé metu ing Transformers: Prime, sanajan wujudé iku akèh sing diowah katimbang liyané. Desain karakter Arcee, mode alternatif, lan kepribadiané iku béda-béda gumantung ing kontinuitas. Arcee racaké warna jambon lan putih, dhèwèké uga karakter sing digambaraké warna biru, lan dalan carita Botcon ndelok yèn Arcee direformasi dadi Maximal spider.

Transformers: Generasi angka 1 
Arcee iku satriya autobot wédok sing bisa berubah dadi jambon lan sakwaliké.

Rujukan 

Artikel Wiki Mrebawani
Cybertron iku planit fiksi, planit asalé karakter Transformers ing manéka wujud fiksi ing méta seri lan toyline déning Hasbro.   ing sèri Jepang, planit iki minangka diarani "Cybertron" (pisanan ditampilaké ing  Jepang Galaxy Force, sanajan "Cybertron" iku jeneng Jepang kanggo "Autobot") 
pocapan minangka セイバートロン Seibātoron. Cybertron iku dienggoni déning makluk mékanik urip saka manéka ukuran sing bisa ganti wujud dadi manéka warna jinis mesin. makluk iku sing karan Cybertronians, utawa Transformers.

Rujukan 

Artikel Wiki Mrebawani
Java Jive ya iku grup band saka Indonesia ingkang didhamel ing kutha Bandung, Jawa Barat. Grup band iki diwiwiti kaliyan Capung, Noey, Tony, Edwin, Fatur, lan Danny. Grup band lair nalika taun 1993.

Sujara saka Java Jive 
Nalika diwiwiti taun 1989, para kanca iki uga sekolah ing pawiyatan SMA Negeri 2 Bandung. Edwin Saleh (dram) dan Noey (bas) sepakat membentuk grup band dengan nama Java Jive yang diambil dari salah satu sesirah lagu kelompok vokal Manhattan Transfer.

Kumpulan anggitan 
 Album Studio
 Java Jive 1 (1994)
 Java Jive 2 (1995)
 Java Jive 3 (1997)
 Java Jive 4 (1999)
 The Best of Java Jive (2003)
 1993-2006 (2006)
 Stay Gold (2008)
 Java Jive 20 Teman Sehati (2013)
 Single Teman Sehati (Fèbruari 2012)
 Single "Hidup Ini Indah" (Agustus 2012)
 Single "Jujur" (April 2013)
 Single Keliru (2015)

Pranala njaba 
 Berita di KapanLagi.com
 Berita Java Jive

Pranala njaba 

Grup musik 2000-an
Grup musik Indonésia
Koala Kumal ngerupakne filem komedi romantis Indonesia sing dirilis 5 Juli 2016. Film iki dibintangi karo Raditya Dika lan Acha Septriasa, mawa dadi filem debut kanggo penyanyi Sheryl Sheinafia. Diadaptasi saka novèl kang duwé judhul sing padha  karyané Raditya Dika. Film iki dadi filem sing diduweni Raditya Dika karo cacah artis cameo paling akèh nganti wektu iki.

Sinopsis 
Dika (Raditya Dika) entas wurung rabi, amarga pacare, Andrea (Acha Septriasa) selingkuh karo James (Nino Fernandez). Patah ati ndadekno Dika karekasan nulis bab akir bukune. Salah siji dina, Dika ketemu karoTrisna (Sheryl Sheinafia), cewek unik sing nolong Dika saka perjodohan rusuh sing ditawarno emake Dika (Cut Mini Theo) lan sing arep ndadekno pandangan Dika karo donya dumadi béda.

Dika akhire lunga karo Trisna. Dekne kabèh dadi tambah akrab. Trisna sing niyat nolong Dika nutugake bab terakhir bukune Dika nemukno alasan yèn Dika isik patah ati. Trisna nyoba nggawe Dika ben mandheg patah ati. Trisna ngongkon Dika nglakoni balas dendam ana ing Andrea.

Pameran tokoh 
 Raditya Dika ndhapuk Raditya Dika
 Sheryl Sheinafia ndhapuk Trisna
 Acha Septriasa ndhapuk Andrea Azzura
 Nino Fernandez ndhapuk James Haniff
 Ernest Prakasa ndhapuk Ronny
 Cut Mini Theo ndhapuk Mama Dika
 Dede Yusuf ndhapuk Papa Dika
 Dwi Sasono ndhapuk Editor Buku
 Anggika Bolsterli ndhapuk Kinara
 Fero Walandouw ndhapuk Wira
 Adipati Dolken ndhapuk Choky Pratama
 Kevin Julio ndhapuk Lanang kang diputuské
 Jessica Mila ndhapuk Wadon sing mutuské
 Lydia Kandou ndhapuk mama Andrea
 Kevin Anggara ndhapuk Perèsensi buku
 Muhadkly Acho ndhapuk supir taksi
 Karina Nadila ndhapuk karyawati
 Chrissie Vanessa ndhapuk kancané Trisna
 Regina Rengganis ndhapuk gendakan lanang sing diputuské
 Anissa Nur Aziza ndhapuk Sasha
 McDanny ndhapuk kumbang tuwa
 Bene Dion ndhapuk satpam Jupri
 Fico Fachriza ndhapuk Wong gedhé
 Yudha Keling ndhapuk lanang ingusan
 Hifdzi Khoir ndhapuk lanang misterius
 Afif Xavi ndhapuk MC
 Saiful Lufias ndhapuk laden kafe
 Rahmet Ababil ndhapuk wong kesurupan
 Arief Muhammad ndhapuk kanca kerja Andrea
 Usama Harbatah ndhapuk tukang gepuk 1
 Kiki Harbatah ndhapuk tukang gepuk 
 Paopao LDP ndhapuk wadon seneng-awakmu
 Ardina Putri ndhapuk wadon sing dadi gendakan kilat
 Dhino Haryo W ndhapuk lanang sing dadi gendakan kilat
 Hengky Solaiman ndhapuk Pak Jaka
 Ronny P. Tjandra ndhapuk dhosèn
 Yudhita Nasution ndhapuk adhiné Dika 1
 Kianty Nasution ndhapuk adhiné Dika 2
 Gianty Nasution ndhapuk adhiné Dika 3
 Edgar Nasution ndhapuk adhiné Dika 4
 Cindy Tampilang ndhapuk sélès
 Sutrisna ndhapuk Kakek Gaul
 Roweina Umboh ndhapuk Mama Coky
 Jeff Smith ndhapuk Calon gendakané Andrea

Cathetan suku

Pranala njaba 
 Cerkak Koala Kumal
 Sinopsis Film Koala Kumal
 Film Koala Kumal 1
 Koala Kumal
 Pameran Koala Kumal 
 Trailer Koala Kumal

Film Indonésia
Artikel Wiki Mrebawani
Romain Gary (pocapan Prancis: [gaʁi]; 21 Mèi [Julian 8 Mèi] 1914 – 2 Dhésèmber 1980), lair mawa jeneng Roman Kacew lan uga ditepungi mawa jeneng Émile Ajar, iku sawijining diplomat Prancis, pangripta roman, sutradara filem lan pilot Perang Donya II katurunan Litvak Yahudi Litowen. Dhèwèké siji-sijiné pangripta sing menangaké Prix Goncourt ping loro mawa jeneng sing béda-béda. Romain Gary iku nulis buku Education européenne ing taun 1945.

Lair 1914
Pati 1980
Education européenne (Prancis Pawiyatan Éropah) iku siji novèl basa Prancis pangriptané Romain Gary sing dibabar ing taun 1945.

Ringkesan 
Janek Twardowski, protagonis carita iki, iku siji bocah lanang umur patbelas taun. Dhèwèké anaké siji dhokter Polen saka Wilno. Ing awal mangsa atis taun 1942, nalika Paprangan Stalingrad wiwit, Janek lumebuh alas amarga didhawuhi wong tuwané lan ndelik ing kono. Wong tuwané emoh manawa Janek iku tiwas ing ngayuda kaya kakangmasé loro. Dhèwèké olèh sapuluh sak kenthang sing siji-sijiné aboté sèket kilogram. Sawisé sawatara dina ora olèh kabar saka wong tuwané, dhèwèké ngira manawa wong tuwané wis dipatèni wadyabala Jerman. Banjur dhèwèké metu saka alas lan mèlu perang.

Buku taun 1945
Dja Endar Moeda utawa gadhah asma Dja Endar Moeda Harahap ya iku tokoh pers migunani basa Melayu. Endar iki lairan ing kutha Padang Sidempuan, surya 1861. Tiyange uga dadi guru ing pawiyatan dhasar ana ing kutha Padang Sidempuan. Banjur nalika 1887, miwiti dadi wartawan ing kalawarta Soeloeh Pengadjar.

Kaca pranala 
 Bab sajarah Soeloeh Pengadjar
 Pengetan dina guru kanggo mengeti yasa Dja Endar Moeda

Lair 1861
The Great Gatsby iku filem drama romantik épik Australi-Amérika dhedhasar novèl F. Scott Fitzgerald taun 1925 kang nunggal jeneng. Filem iki ditulis lan disutradarai déning Baz Luhrmann, lan dibintangi Leonardo DiCaprio minangka pameraga utama Jay Gatsby, bareng-bareng karo Tobey Maguire, Carey Mulligan, Joel Edgerton, lan Elizabeth Debicki ing pameraga penyangga. Produksi filem iki diwiwiti ing taun 2011 lan njupuk latar ing Australia, uga nganggaraké dhuwit produksi 105 juta dolar Autrali. Filem iki nyeritakaké babagan uripé milionér Jay Gatsby lan tanggané, Nick (Maguire), kang nyeritakaké pranggulané marang Jay Gatsby ing Raoring Twenties (puncak abad 20an). The Great Gatsby saknyatané dikarepaké gebyag ing wulan Desembe tanggal 25, taun 2012, nanging amarga nanging alangan, filem iki digebyagaké ing wulan Mèi, tanggal 10, taun 2013. Filem iki uga dibabar ing kwalitas 3D.

Tanggepan marang filem iki akèh kang sléwah, ana kang ngalem uga ana kang ngitik ing babagan pameraga, lagu latar, bab visual filem lan arahaning filem. Résponing penonton akèh-akéhé positif, lan uga cucuné F. Scott Fitzgerald nyatakaké yèn dhèwèké uga seneng marang filem iki, "Scott mesthi bangga". Ing taun 2016, filem iki dadi filem Baz Luhrmann kang paling dhuwur brutoné, ngasilké 350 juta dolar Australia punjul sadonya. Ing 86th Academy Awards, filem iki nganugrahaeni: Best Production Design (Desain Produksi Paling Apik) lan Best Costume Design (Desain Kostum Paling Apik).

Réferènsi 

Filem 2013
Filem abasa Inggris
Summer Olympic Games utawa Games of the Olympiad (), kawiwit ing taun 1896, ya iku acara manéka olahraga internasional, dibabar saben patang taun, organized déning International Olympic Committee. Medhali diwènèhaké ing saben acara, medhali emas diwenehaké marang kampiun kasiji, pérak diwenehaké kampiun kalara lan perunggu diwenehaké marang kampiun katelu, lakuné diwiwiti ing taun 1904. Winter Olympic Games uga dianakaké amarga kasuksèsané Summer Olympics.

Sayembara ing olimpiadhe mundhak saka 42 sayembara lan panyarta (wong lanang) sing luwih sithik 250, saka 14 nagara ing 1896, dadi ngrembaka 302 sayembara lan 10.768 panyarta (5.992 wong lanang, 4.776 wong wadon) saka 204 nagara ing 2012.

Wolulas nagara wis nganakaké Summer Olympic Games, lan sing paling anyar ya iku ing Inggris ing taun 2012. Amérikah Serikat nganakaké Summer Olympics kaping papat (1904, 1932, 1984, lan 1996), punjul nagara liyané,  lan Inggris wis nganakaké kaping telu Summer Olympics (1908, 1948, lan 2012), kabèh-kabehé ing kutha London. Telu kutha sing wis nganakaké Summer Olympics: Los Angeles (1932 lan 1984), Paris (1900 lan 1924), lan Athena (1896 lan 2004).

Olimpiadhe sing wis dianakaké mung ing bumi sisih kidul ya iku ing Australia (Melbourne 1956 lan Sydney 2000). Ing 2016, dianakaké Summer Games kapisan ing Rio de Janeiro ing Amerikah Kidul lan Summer Games kapisan dianakaké ing mangsa salju wewengkon ing kana.

Lima nagara – Yunani, Australia, Perancis, Inggris lan Switserlan – dadi nagara conto panyarta ing kabèh Summer Olympic Games. Negara sing mung paling sithik éntuk medhali emas ing saben Summer Olympic Games ya iku Inggris. Amérikah Serikat asring mimpin pratélan pikolehan medhali.

Notes 

Kridha Olimpik
Edmond Montague "Eddy" Grant (lair 5 Maret 1948) ya iku musisi saka Guyanese British. Dhéwéknè salahsijinè anggota sing ngedheknè The Equals, salahsijinè kelompok pop rasial sing diintregasi Britania Raya. Dhéwéknè uga suksés ndhik karir solo teko tembang sing ènthuk platinum, ya iku "Electric Avenue". Dhéwéknè uga sing melopori genre ringbang.

Grant lair ndhik Plaisance, British Guiana, sakbaré kui pindah ana ing Linden. Bapaké, Patrick, ya iku juru main terompèt sing main ndhik Nello karo Luckies. Wektu Grant ndhik sekolahan, wongtuwané tinggal lan kerjo ndhik The United Kingdom, lan ngirim duit kanggo pendidikané. Ndèk taun, Grant pindah lan mèlu wongtuwané ndhik London. Dhèwèkné tinggal ndhik Kentish Town lan luga sekolah ana ing Acland Burghley Secondary Modern ndhik Tufnell Park kanggo sinau maca lan nulis musik. Dhèwèné dadi penggemaré Chuck Berry, lan sabanjuré nonton mainé ndhik Finsbury Park Astoria, Grant mutisné arep terjun ndhik musik.

Cathetan suku 

Musisi
Jamaika
Lair 1948
Artikel Wiki Mrebawani
Matrik Pimpinan (asliné karan Matrik Panyipta) ya iku artéfak fiksi sing ana ing dolanan Transformers lan mèdia waralaba sing digawé déning Hasbro. Wujudé Matrik Pimpinan ya iku jimat lègendharis sing turun-temurun kanggo pimpinané Autobot, Autobot dadi karakter protagonis ing waralaba Transformers. Matrik iki dadi salah sijiné unsur sing paling wigati ing waralaba Transformers, metu ing mèh saben komik lan sèri tèlèvisi Transformers, uga sèri filem aksi nyata.

Komik

Komik Marvel 
Matrik panyipta kapisan kétok ana ing komik Transformers Marvel, lan banjur kawentar jeneng Matrik Pimpinan Autobot. Matrik iku wis disiyaraké dhisik ana ing kartun Transformers setaun sadurungé. Matrik panyipta iku digambaraké pisanan ya iku program komputer sing anan ing pikirané Optimus Prime, saperlu kanggo mènèhi urip ing Transformers sing anyaran diciptakaké, dianggep dadi inspirasiné kubus  All Spark ing filem aksi nyata Transformers ing taun 2007. Prime ing filem iku ketawan déning pemimpin Decepticon, Shockwave, sirahé pisah karo awaké, lan program sing ana Matrik iku dienggo nggawé urip Constructicons ing Transformers . Sadurungé Shockwave bisa nguripaké Jetfire, Nanging, Prime ngalihaké matrik panyipta ana ing pikirané Buster Witwicky, wong sing ngendalèni Jetfire lan mitulungi Prime.

Rujukan 

Artikel Wiki Mrebawani
India dijadwalaké tandhing ing  2016 Summer Olympics ing Rio de Janeiro, Brazil, saka 5 nganti 21 Agustus 2016. Atlit India ing saben Summer Olympics awit 1920, sanadyan India duwé dhebut kang resmi 1900 Summer Olympics in Paris.

Indian Olympic Association arep ngirim panyarta sayembara paling akèh (120 atlit ; 37 luwih akèh saka olimpidhe sadurungé, 83 atlit ing 2012) ing sujarah India marang Summer Olympic.

Panyarta
London Has Fallen ya iku filem aksi thriller saka Amèrika taun 2016 kang disutradarani Babak Najafi lan naskah filem iki ditulis déning Creighton Rothenberger, Katrin Benedikt, Chad St. John lan Christian Gudegast. Filem iki dadi sèkuèl lanjutané filem Antoine Fuqua's taun 2013 ya iku Olympus Has Fallen, lan diparagani déning Gerard Butler, Aaron Eckhart, lan Morgan Freeman, karo Alon Moni Aboutboul, Angela Bassett, Robert Forster, Jackie Earle Haley, Melissa Leo, Radha Mitchell, Sean O'Bryan, Waleed Zuaiter lan Charlotte Riley dadi paraga pambiyantu.

Prosès nggawé filem iki diwiwiti tanggal 24 Oktober taun 2014, ing kutha London. Prèinan Natalan iku diwiwiti wulan Novèmber, banjur prosès nggawé filem diwiwiti manèh ing wulan Fèbruari taun 2015. Filem iki digebyakaké tanggal 4 Maret taun 2016, déning Focus Features kang ganti jeneng dadi labèl Gramercy Pictures.

Rujukan 

Filem abasa Inggris
Artikel Wiki Mrebawani
X2 (kadhang uga dipromosiké minangka jeneng  X2: X-Men United, utawa ing internasional minangka jeneng X-Men 2) ya iku filem superhéro saka Amèrikah taun 2003, Adhedhasar tim superhéro karan X-Men kang ana ing komik Marvel , di dhistribusiké déning  20th Century Fox. Filem iki dadi sèkuel filem X-Men ing taun 2000 lan filem kapindoné sèri filem X-Men. Film iki di sutradharai déning Bryan Singer, lan naskah filem iki ditulis déning Michael Dougherty, Dan Harris, lan David Hayter, lan uga diparagani Patrick Stewart, Hugh Jackman, Ian McKellen, Halle Berry, Famke Janssen, James Marsden, Rebecca Romijn-Stamos, Brian Cox, Alan Cumming, Bruce Davison, lan Anna Paquin. Dalan Critané iku diinspirasi déning novèl grafik God Loves, Man Kills, ngedu X-Men karo mungsuhé, paseduluran mungsuh kolonèl genosida kang jenengé William Stryker (Brian Cox). Dhèwèké mimpin panyerangan ing sekolahé Professor Xavier's kanggo yasa komputer mutant-tracking duwéné profesor Xavier karan Cerebro kanthi versiné dhéwé, supaya numpes saben mutan ing bumi lan kanggo nyelametaké manungsa saka mutan-mutan mau.

Rujukan 

Filem 2003
Filem abasa Inggris
Artikel Wiki Mrebawani
Donatello (Donato di Niccolò di Betto Bardi, watara taun 1386 – 13 Dhésèmber 1466) iku sawijining juru reca saka Italia ing jaman Renaisans. Dhèwèké manggon ana Firenze. Dhèwèké nggarap watu, prunggu, kayu, lempung, malam, lan setuko, sarta dhèwèké uga duwé sawenèh réwang. Vasari mratélaké yèn Donatello iku duwé reputasi sing apik banget minangka seniman. Dhèwèké makarya ana ing Roma, Sienna lan Padua, uga Firenze, sarta uga makarya tumrap Gréja, tumrap Cosimo de' Medici, sarta tumrap pamaréntah kutha liyané sing manéka warna.

Dhèwèké iku anak lanangé Niccolo di Betto Bardi, lan lair ana ing Firenze. Jenengé ibuné ora ana sing ngerti. Nalika Donatello ngancik umur diwasa, dhèwèké sinau marang Filippo Brunelleschi sang arsitek. Dhèwèké uga mbiyantu juru reca Lorenzo Ghiberti saperlu nggawé reca kanggo Battistero di San Giovanni.

Karya-karyané Donatello iku éntuk inspirasiné saka reca-reca kuna. Dhèwèké minangka juru reca sing kawitan muja raganing manungsa, sawijining pamikiran sing uwis mati sawisé jaman Yunani Kuna lan Roman. Reca Dawud sing sagedhé awak asliné dadi karyané sing paling kawentar. Reca Daud iki minangka reca kawitan sing ngadeg nglegena sing tau digarap kawit purwakala. Akèh-akèhé karyané iku ditontonaké ana ing gréja-gréja agung. antaraning taun 1415 lan 1426, dhèwèké nggawé reca cacah lima kanggo Katedral Firenze, sing uga diarani Duomo.

Donatello iku minangka sawijining realis, ya iku seniman sing karya recané nggambaraké citrané manungsa kaya kasunyatan. Naturalisme lan ngungkabaké prasané manungsa iku minangka pangaruhé dhèwèké.

Rujukan 

Pematung Itali
Artikel Wiki Mrebawani
David () iku sawijining karya adi reca Renaisans sing digawé antara taun 1501 lan 1504 déning Michelangelo. Reca marmer wujud wong lanang wuda lan rékaké David utawa Dawud.

Reca iki dhuwuré 5,17 mèter. Dhuwuré iki suwé salah ditulis ing akèh kasusastran ngèlmiah. Ngertiné salah lagi taun 1998-1999 nalika ana tim sakaé proyèk panyitran obyèrk-obyèk 3D sing gedhé-gedhé kanthi moto reca-recané Michelangelo lan tibakné reca iki luwih dhuwur tinimbang sing ditulis déning sumber-sumber..

Réferènsi

Pranala njaba 

Reca Italia
Michelango
Kampung Olimpik iku sana pasanggrahan sing diyasa kanggo Kridha Olimpik, adaté kapernah ing Taman Olimpik utawa ing sana liyané sajeroning kutha sing lagi duwé gawé. Kampung Olimpik diyasa saperlu dadi pamukimaning kabèh atlèt, pajawat, lan palantih ing Kridha Olimpik. Kawit kadadéan rajapati masal ing Munich nalika Kridha Olimpik 1972, Kampung Olimpik sabanjuré digawé katutup. Namung atlèt, palantih, lan pajawat waé sing kena manggon ing sajeroning kampung iku, déné kulawargané utawa atlèt tilas kridha sadurungé kena lumebu sarana pamriksan. Pèrs lan médhia dilarang.

Kampung Olimpik
Olympiadé (, olympiás) iku kalamangsa patang taunan sing ana gandhèngané karo Gim Olympiadé sing diayahi wong-wong Yunani Kuna.  Nalika kala Hélénistik, dilekasi déning Éforus, olimpiadhe dadi épok ing pananggalan.
Sarana étungan iki, Olympiadé kapisan lumangsung kawit mangsa panas 776 SM tekan mangsa panas 772 SM.

Olympiadé ing kala modhèren mangku teges kala patang taunan kétung kawit tanggal 1 Januari sajeroning taun nalika Gim Olympiadé Mangsa Panas ginelar. Olympiadé kapisan tumiba ing taun 1896.

Kridha Olimpik
Cimabue, (watara taun 1240 - 1302), iku sawijining pelukis saka Firenze ing Italia sing makarya ing akir Jaman Tengahan. Jeneng asliné ya iku Cenni di Peppi. Dhèwèké nglukis ikon gedhé kanthi gagrag Byzantium lan minangka pelukis kawitan sing paling mandra ing kutha Firenze. Siji-sijiné karya seni sing diyakini pancèn karya gawèané Cimabue ya iku srasah Kristus ing Prabawa sing ana ing Katedral Pisa lan lukisan fresko gedhé banget nanging uwis rusak cacah loro sing ana ing Gréja Santo Francis ing Assisi.

Lukisan paling kuncara sing digawé déning Cimabue, ya iku lukisan "Madonna of Santa Trinita" sing lukisan altar sing digarap tumrap Gréja Tritunggal Kudus. Saiki lukisan mau ana ing Gladri Uffizi ing Firenze. Cimabue uga kapitaya nglukis krusifik gedhé cacah loro sing kagantung ana ing gréja Santo Dominikus ing Arezzo lan uga Gréja Salib Kudus (Santa Croce, Firenze). Krusifiking Santa Croce rusak amarga ketrajang banjir lan saiki ana ing muséumé gréja.

Panganggit lelakon Giorgio Vasari nyerat ngenani uripé Cimabue, 250 taun sawisé dhèwèké tinggal donya. Dhèwèké nyerat yèn nuju sawijining dina, Cimabue lagi lumaku ana ing sapinggiré désa nalika dhèwèké weruh bocah lanang pangon cilik lagi nglukis gambar domba ana ing watu. Gambarané banget apiké saéngga dhèwèké teka marang bapaké bocah kuwi lan njaluk supaya bocah kuwi mèlu dhèwèké saperlu maguru lan dhèwèké bakal diajari nglukis. Bocah lanang kuwi ya iku Giotto, sing nuli dadi pelukis sing kondhang banget, lan dianggep pelukis kawitan ing jaman Renaisans Italia.

Rujukan 
 Giorgio Vasari, Lives of the Artists, (1568), 1965 edition, trans George Bull, Penguin, ISBN 0-14-044164-6 
 Frederick Hartt, A History of Italian Renaissance Art, (1970) Thames and Hudson, ISBN 0-500-23136-2 
 Helen Gardner, Art through the Ages, (1970) Harcourt, Brace and World, ISBN 0155-03752-8 
 Ilan Rachum, The Renaissance, an Illustrated Encyclopedia, (1979) Octopus, ISBN 0-7064-0857-8 
 Luciano Berti, Florence: the city and its art, (1971) Scala, ISBN unknown 
 Luciano Berti, The Ufizzi, (1971) Scala, Florence. ISBN unknown

Lair 1240
Artikel Wiki Mrebawani
Winston Rodney OD lair 1 Maret 1945, luwih ditepang karo jeneng panggungé Burning Spear, iku musisi lan penyanyi Jamaica roots reggae. Burning Spear iku salahsijiné Rastafarian lan tokoh kang nduwé prabawa ndek roots reggae wiwit taun 1970-an.

Winston Rodney lair ndhik Saint Ann's Bay, Saint Ann, Jamaica.Salahsijining pamuda kang ngrungokné musik R&B, Soul, lan Jazz stasiun radio AS kang bisa teka nganti Jamaika. Curtis Mayfieldlan  James Brown dianggep dadi kang mènèhi prabawa musik ndhik AS.  Rodney diprabawai karo pandangané aktivis pulitik ya iku  Marcus Garvey, mligi onok kaitané karo hal-hal utawa tema-tema bab Pan-Africanism lan pandangan bab nentokné nasibé dhéwé-dhéwé. Ndèk taun 1969, Bob Marley, kang uga teka Saint Ann, disaranké Rodney kanggo nyedhaki Coxsone Dodd's Studio One label.

Cathetan suku 

Musisi
Jamaika
Lair 1945
Artikel Wiki Mrebawani